



                                             Anexa 1 la  Hot.2/2021
                                                     DESCRIEREA INVESTITIEI:
             Restaurare și consolidare clădire din cadrul ansamblului Balnear 7 Izvoare casa de cultură în stațiunea turistică Borsec, județul Harghita 
               Situaţia existentă a obiectivului de investiţii – 




Oraşul Borsec  se află în zona de nord a judeţului Harghita, în centrul lanţului muntos al Carpaţilor Orientali, pe partea de  Est a Munţilor Gurghiului, in depresiunea Borsec. Situat în bazinul superior al Bistricioarei, Borsecul este traversat de pârâul Vinului - pârâul de colectare a apelor curgătoare din depresiune, și pâraiele secundare ale acestuia. Este un oraş staţiune, o locaţie cunoscută mai mult pentru apa minerală, scurta istorie a staţiunii se leagă de descoperirea resurselor naturale cu precădere a apei minerale. Staţiunea aflată la ca 4 km distanţă de Borsecul de jos a apărut probabil în secolul XVII, dar a început să se dezvolte semnificativ din secolul XIX. 




 





Imobilul – vechea clădire a căminului cultural este clasat ca şi monument istoric inclus pe Lista monumentelor istorice la poziţia 275-II-a-B-12759 şi face parte din Ansamblul balnear urban „7 Izvoare”, 
Datare:   sf. sec. XIX – încep. Sec. XX, 



Conform Legii 50/1991 imobilul situat în jud. Harghita oraşul Borsec str. 7 Izvoare, nr. 14, cod poştal 5353000 imobil identificat prin plan de situaţie, plan de încadrare în zonă CF nr.50729, nr cdastral 50729 și nr CF 52213 și nr cadsatral nr 52213 se certifică prin: 





- Teren situat în  intravilanul localităţii Borsec, conform PUG aprobat, imobil aflat în proprietate Oraşului Borsec; 





- Destinaţia actuală – casă de cultură + teren aferent. 




- Imobilul este cuprins conform PUG în UTR3, care cuprinde teritoriul staţiunii ce este delimitat de limita intravilanului la sud, est şi nord, în partea de vest de UTR 1 şi UTR 2.  – zonă istorică
Scopul principal urmarit prin DALI  este caracterizat de următoarele direcţii principale: 

·  Restaurarea, consolidarea protecţia şi conservarea monumentului istoric.

·  Refuncționalizarea monumentului istoric prin care imobilul capata o functiune adaptat necesitatilor actuale, in care spatiile restaurate in mod functional sunt mobilate si amenjatae pentru indeplinirea funcțiunii de casa de cultura 

·  Dotări interioare de instalatii echipamente si dotari pentru asigurarea conditiilor de climatizare, siguranta la foc, antiefractie

· Dotari pentru desfasurarea activitatii curente din cadrul obiectivului

Se vor amenaja astfel spatii multifunctionale pentru diferite activitati culturale si de petrecere a timpului liber, utilizatorii provenind din categoriile de persoane vulnerabile din orasul Borsec.

Prin dobandirea functiunii de casa de cultura, biblioteca, spatii multifunctionale pentru diferite activitati culturale si de petrecere a timpului liber se asigura incadrareain obiectivul specific al axei prioritare de investitii 13.1. In acest sens activitatile propuse prin documentatie contribuie la Imbunatatirea calitatii vietii in orasul Borsec jud Harghita.

Prin această investiție se urmărește realizarea unor spații expoziționle, culturale specifice funcțiunii de casă de cultură din stațiunile turistice. Se va amenaja o mică bibliotecă precum și, spații multifuncționale pentru diferite activități culturale și de petrecere a timpului liber. În acest sens, se propune amenajarea următoarelor spații funcționale: 
· spațiu pentru bibliotecă – amenajat în două camere la parterul clădirii;

· spațiu experimental/expo – amenajat în două săli adiacente, între care accesul este asigurat printr-o ușă de mari dimensiuni. Acest spațiu este proiectat ca fiind adaptabil pentru necesități multiple, pornind de la sală de spectacole/curs/prezentare, organizarea a diferite activități interactive și până la transformarea într-un spațiu expozițional de mari dimensiuni. Prin denumirea energică de „spațiu experimental”, s-a urmărit tocmai sublinierea acestei adaptabilități, în funcție de nevoile curente. 

· săli multimedia – săli dotate în mod corespunzător, pentru desfășurarea de activități educative în grupuri mai mici, informare, etc. 

· săli pentru expoziții tematice – săli în care se pot organiza diferite expoziții la scară mică, în special pentru prezentarea rezultatelor activității desfășurate în cadrul imobilului. 
În spațiile astfel amenajate se propune organizarea următoarelor activități:
· cercuri, activități extrașcolare pentru copii/elevii din localitate, care să adauge o plusvaloare activităților școlare, organizate în conformitate cu programele aprobate în unitățile de învățământ;

· cursuri/activități de formare pentru diferite persoane/grupuri defavorizate, cu nivel de educație scăzut, și care astfel nu se pot adapta necesităților vieții de zi cu zi. În acest sens, în spațiile amenajate, în funcție de numărul de participanți se pot desfășura diferite activități de formare, atât în stil clasic – sală de prezentare, cu profesori/elevi, cât și în modalități interactive, în grupuri de mici dimensiuni; 

· activități pentru persoanele de vârsta a treia, prin crearea de facilități de petrecere a timpului liber în mod organizat; 

· ssigurarea accesului la informație, prin sălile multimedia și biblioteca amenajată. 
Se asigură spații pentru activități de birou, precum și spații administrative și funcționale.

În acest sens, activitățile propuse contribuie la „îmbunătățirea ofertei educaționale, nivelul de educație mai ridicat al populației fiind o condiție esențială pentru o creștere inteligentă, durabilă și favorabilă incluziunii, de oferirea unor posibilități de petrecere a unui timp liber de calitate”. 
Activitățile propuse se vor realiza odată cu punerea în valoare a elementului de patrimoniu, specific arhitecturii balneare, construcția fiind edificată ca și vilă de locuit într-un ansambu balnear, și care, prin acest proiect primește o funcțiune modernă, adaptată necesităților actuale. Astfel, nu în ultimul rând, proiectul contribuie la  „îmbunătățirea calității și a aspectului infrastructurii publice urbane”, prin restaurarea și punerea în valoare a unui element de patrimoniu important pentru arhitectura orașului. 

Se asigură astfel o „dezvoltare echilibrată și creșterea atractivității” Orașului Borsec. 

Utilizatorii finali ai investiției
Investiția se va adresa în special următoarelor grupuri de utilizatori: 
· persoane cu vârsta sub 18 ani – aflate încă în perioada de realizare a studiilor, prin crearea de facilități educative, în completare studiilor;

· persoane de vârsta a treia, prin crearea de facilități de petrecere a timpului liber în mod organizat; 

· persoane cu nivel de educație scăzut, care din acest motiv prezintă un risc ridicat de excluziune socială, prin organizarea de activități educative;

· persoane cu dizabilități, clădirea fiind echipată cu facilități corespunzătoare (scară specială pentru accesul acestor persoane, sistem de informare conceput pentru persoane cu dizabilități).
În accepțiunea art. 7 alin. (2) din OUG nr. 18/2017 privind asistența medicală comunitară, beneficiarii investiției se încadrează în categorii de persoane vulnerabile. 


Administratorul clădirii, operatorii investiției

Imobilul se află în proprietatea publică a Orașului Borsec, acesta fiind și administratorul clădirii. Investiția va fi operată prin structurile de specialitate ale Administrației publice locale Orașul Borsec. Astfel, activitățile din cadrul imobilului vor fi coordonate de beneficiar, Orașul Borsec, care va identifica partenerii corespunzători. În acest sens, pe plan local, acitvitățile vor fi organizate împreună cu:
· cadrele didactice ale instituțiilor de învățământ din localitate;

· organizații/instituții acreditate pentru cursuri/activități de formare pentru diferite persoane/grupuri defavorizate. 
Personalul permanent este asigurat de către Uniunea Administrativ-teritorială Orașul Borsec. 

În orice caz, accesul beneficiarilor la acitivitățile preconizate se va realiza nerestrictiv, nedescriminatoriu și fără percepere de taxe. 


Ajutorul de stat 
Activitatea propusă în cadrul acestui proiect nu intră sub incidența ajutorului de stat deoarece:
· nu asigură niciun fel de avantaje unor agenți economici – investiția este realizată și operată de către Autoriatea publică locală și nu are caracter comercial sau de obținere de profit;

· în această accepțiune proiectul nu distorsionează concurența și nu afectează comerțul dintre statele membre ale Uniunii Europene. 
În cadrul acesuti proiect se va evita incidența cu reglementările de ajutor de stat la nivelul următoarelor trei paliere, respectiv: 
a) Construirea/extinderea/modernizarea/reabilitarea infrastructurii
Întreprinderea care va presta activitățle de modernizare/reabilitare/dotare a infrastructurii va fi selectată ca urmare a unei proceduri de licitație publică deschisă, transparentă și necondiționată, în conformitate cu prevederile legislației privind achizițiile publice. 
b) Operarea infrastructurii
Investiția va fi disponibilă în mod nedescriminatoriu pentru toți utilizatorii, iar infrastructura nu este utilizată pentru desfășurarea unei activități economice. Nu se preconizează realizarea de venituri în urma operării infrasturcturii. Având în vedere activitățile preconizate, precum  și beneficiarii acestora, proiectul prezintă numai un impact local. 
c) Utilizatorii infrastructurii
Investiția ce urmează a fi realizată este pusă la dispoziția utilizatorilor în mod nerestricționat și nediscriminatoriu, prin urmare poate fi exclusă incidența cu elemente de ajutor de stat. 
Starea tehnică, din punctul de vedere al asigurării cerinţelor esenţiale de calitate în construcţii, potrivit legii
Structura constructiva:

Expertiza tehnică a fost elaborată de S.C. ARHING SRL – Târgu Mureş. 

În urma investigaţiilor la faţa locului, cu privire la clădirea supusă evaluării seismice, se pot constata următoarele:

· Construcţia realizată la începutul secolului XX are regim de înălţime Sparţial+P+E şi pod.

· Sistemul constructiv reprezintă o structură cu pereţi portanţi din piatră. Grosimea zidurilor portante variază între 75 cm la subsol la 50 cm la parter şi etaj. 

· Planşeul peste subsol este realizat din bolţi de cărămidă pe traverse metalice 

· Planşeele peste parter şi peste etaj sunt din lemn ecarisat (grinzi de lemn podite la extrados

 şi tăvănuite la intrados).

· Acoperişul este de tip şarpantă din lemn cu volumetrie variabilă, încadrându-se parţial în

tipul acoperişurilor istorice. Învelitoarea este din tablă.

· Infrastructura este alcătuită din fundaţii continue realizate din piatră,blocuri de travertin.

· Cota de fundare respectă condiţia de adâncime de îngheţ.
· Aria construită: 
Ac=259,00 mp.

· Aria desfăşurată: 
Ad=512,03 mp
Din punctul de vedere al asigurării cerinţelor esenţiale de calitate in construcţii conform legii 10/ 1995 (modificata cu legea 123/2007) se constată următoarele:
a)Rezistenţă mecanică şi stabilitate:






Obiectivul se încadrează în clasa de risc seismic RsII cuprinzând construcţiile care, sub efectul cutremurelor de proiectare, pot prezenta degradări structurale, dar la care degradările nestructurale  pot fi importante.
b) Securitate la incendiu:

Se respecta pervederile din normativele P 118/1-2013, NP086/05. Se mentioneaz in acest fel ca masuri compensatorii obligatorii de protejare la incendiu urmatoarele:


- gradul de rezistenţă la foc IV. 


- riscul la incendiu : mare


- limitarea propagării incendiilor:  închideri (pereţi uşi) rezistente la foc şi explozie, elementele constructive din lemn existente şi propuse rezistente la foc prin luarea unor măsuri de ignifugare obligatorie cu soluţii cu grad mare de fiabilitate, posibilităţi de desfumare în cazul unui eventual incendiu prin ferestre existente dotate cu sistem cu închidere automată şi manuală conectate la sistemul de detectare şi avertizare la incendiu. 


- clădirea va fi dotată cu mijloace de primă intervenţie interioare  stingătoare portabile 6 kg, cate 2 buc pe fiecare nivel şi exterioare tip pichet de incendiu. 


- clădirea va fi dotată cu hidranţi de incendiu interiori. 

c)Igiena sanatate si mediu

Se respecta perscriptiile si normatvele in vigoare.

Nivelul iluminatului artificial va respecta valorile normate pe încăperi : 

- grup sanitar 150 lx

- coridoare 150lx

- încăperi 500 lx

Se vor respecta prevederile privind protecţia mediului : prevederile Legii 265/2006 , Legea 107/1996 a apelor actualizată etc. Functiunile prevazute prin proiect nu genereaza noxe si nici alti factori de poluare a mediului.

Noile lucrări de consolidare şi reparaţii vor conduce la mărirea coeficientului de asigurare la acţiuni seismice „R”. Ele nu slăbesc stabilitatea şi durabilitatea construcţiilor, ci din contră, sunt menite să asigure nivelul cerinţelor impuse sub aspect structural, funcţional şi al îmbunătăţirii condiţiilor de exploatare. 

Pentru asigurarea unui nivel de funcţionare şi protecţie antiseismică ridicată, precum şi a obţinerii imaginii arhitecturale favorabile, se propun varianta II.
Varianta 2 maximală care, pe lângă lucrările de consolidare şi reabilitare obligatorii prevăzute în varianta 1, cuprinde:

–  aplicarea finisajelor superioare corespunzătoare etapelor istorice şi funcţiunilor propuse;

–   restaurarea şi după caz înlocuirea tâmplăriei de lemn sau metal conform originalelor; 

·  înlocuirea în totalitate a învelitorii din tablă;

– amenajări exterioare şi lucrări de sistematizare verticală pentru întreaga incintă aflată în proprietatea beneficiarului.
Aceste îmbunătăţiri complementare cuprinse în Varianta 2 necesită şi lucrări de desfaceri - refaceri mai pretenţioase cu costuri suplimentare, dar se recomandă a fi realizate în vederea măririi coeficientului de la acţiuni seismice R1 = 1,0 a încadrării în prescripţiile codurilor actuale de proiectare, precum şi pentru a corespunde noilor solicitări funcţionale. 

 Pereţii să fie curăţaţi de tencuială,  rostuiţi şi trataţi preventiv cu soluţie fungicidă. Bineînţeles este necesară demontarea lambriurilor de pe pereţi

Atacurile de insecte xilofage s-au produs datorită faptului, că numeroase elemente ale şarpantei au fost montate cu coajă şi au fost debitate cu porţiuni mari de alburn. Este obligatorie curăţirea tuturor elementelor de coajă şi efectuarea de tratament insecticid.

Atacurile fungice au apărut în zonele unde lemnul a fost umezit pe termen lung coarde, noduri care au fost nominalizate în lucrare.

Este necesară înlocuirea elementelor şarpantei  care au fost afectate de atac fungic, nominalizate în lucrare.


In nici unul din cazuri nu a fost vorba de atacul buretelui de casa Serpula lacrymans, ca urmare nu sunt necesare măsuri speciale de eradicare. Lemnul se poate secţiona de la zona de atac vizibilă cu ochiul liber.

La elementele degradate prezentate se mai pot adăuga un procent de 5-10% pentru zonele ascunse sau inaccesibile care vor fi observate în timpul lucrărilor.




Materialul lemnos nou care se va folosi la înlocuiri este recomandabil să fie ales din lemn de molid şi de brad debitat fără porţiuni de alburn, cu o umiditate sub 20% (umiditatea optimă este de 15-17%). Pentru stoparea atacurilor active de insecte xilofage la elementele  şarpantei,  se pot efectua tratamente cu soluţii insecticide, aplicate prin injectare sau pulverizare. La nivelul cosoroabei, este necesară curăţirea murdăriei pentru degajarea elementelor de lemn care nu sunt vizibile, în special al capetelor de corzi şi a planşeului 
 De asemenea elementele constructive nominalizate ca şi deteriorate în lucrare, necesită secţionare sau înlocuire. Este necesar tratamentul preventiv al lemnului nou introdus în construcţie, cu soluţii insecto-fungicide.




Datorită tencuirii plafonului pe dos şi podirii planşeului din  pod, starea de conservare a planşeului nu se poate constata în totalitate. În timpul şantierului sunt necesare efectuarea unor sondaje. Acest fapt se va consemna în timpul şantierului, la curăţirea tencuielilor. După gradul de degradare a elementelor din şarpantă şi suprafeţele  de umezire permanentă din pod, se poate presupune existenţa unor degradări biologice la nivelul grinzilor din planşeu. Se poate prognoza degradarea materialului lemnos al planşeului în procent de 20-30%. Materialele de construcţie, resturi de ţiglă  din şarpantă şi din imobil necesită evacuare urgentă, deoarece îngreunează planşeul şi menţin umiditatea crescută, creând un mediu propice de dezvoltare a agenţilor de biodegradare. Evacuarea de material de construcţie şi resturi de lemn carbonizate din camera de sud vest, nivel I. Evaluarea stării de degradare pertinentă a grinzilor planşeului.

Amplasament: 
Imobilul este situat în judeţul Harghita, oraşul Borsec str. 7 Izvoare nr. 14, imobil identificat prin plan de situaţie, plan de încadrare în zonă,  CF nr.50729, nr cdastral 50729 și nr CF 52213 și nr cadsatral nr 52213, Certificat de urbanism nr. 33 din 10.05.2015. 

Vecinătăţi:

– la nord: str. 7 izvoare


– la nord - est: locuintă particulară 


– la sud-vest: Oraşul  Borsec

Accese:


– accese carosabile si pietonale existente şi menţinute  se face din str. 7 Izvoare. 
Poziţia pe Lista Monumentelor Istorice:

Imobilul – vechea clădire a căminului cultural este casat ca şi monument istoric inclus pe Lista monumentelor istorice la poziţia 275-II-a-B-12759 şi face parte din Ansamblul balnear urban „7 Izvoare”, 
Datare:   sf. sec. XIX – încep. Sec. XX, 

Destinaţia iniţială :

–  funcţiune iniţială: vilă de locuit


–   funcţiune actuală:  casă de cultură +teren aferent

Destinaţie propusă: 
– casa de cultura se biblioteca, spati cprespunzatoare specifice pentru activitati culturale, de formare si de petrecere a timpului liber

Proprietate actuală : 



–  teren intravilan aflat în proprietatea publică a oraşului Borsec, conform Certificat de urbanism nr. 33/10.05.2016 şi PUG aprobat. 

Anul construcţiei: sf.sec. XIX – încep. Sec. XX ; etape conform documentaţiei de clasare în LMI.

Regim de înălţime: Subsol Parţial + Parter, Etaj şi pod
Categoria de importanţă : “C”





Clasa de importanţă seismică : II  conform Normativ P100-2006

Conform Normativ P100-1/2006 şi P100-1/2013 încadrare în zona seismică, ag=0,08g; Tc=0,7sec. 

Evaluare calitativă: - În urma examinării clădirii se constată o stare corespunzătoare în parte a acesteia, zone cu neajunsuri structurale şi nestructurale prezentate în materialul fotodocumentar şi descrise în acest capitol.
Necesitatea şi oportunitatea promovării investiţiei. Date de temă
Oraşul Borsec intenţionează să depună această documentaţie tehnică pentru obţinerea fondurilor necesare finanţării lucrărilor de reabilitare a clădirii monument istoric ce este proprietatea sa înscrisă pe Lista monumentelor istorice la poziţia 275-II-a-B-12759
Scopul general este întocmirea unei documentaţii tehnice ce va urmării reabilitarea obiectivului de patrimoniu şi punerea în valoare prin acordarea posibilităţilor de vizitare şi a va avea următoarele obiective  de interes local şi naţional: 


- punerea în siguranţă a clădirii cu aplicarea tuturor metodelor şi procedeelor tehnice în domeniul patrimonial; 


- restaurarea atmosferei balneare specifice Borsecului de la începutul sec. XX; 

- găsirea unor funcţiuni compatibile ce pot sprijini funcţiunea iniţială de vilă turistică balneară pentru sustenabilitatea în cadrul staţiunii. 

Se propun prin documentaţia tehnică faza DALI intervenţiile necesare, cu precizarea tuturor lucrărilor de consolidare, restaurare şi valorificare durabilă ca obiect de patrimoniu specifice variantei 2 din Expertiza tehnică. Din punct de vedere arhitectural se poate contura scenariul de lucru bazat pe varianta a 2 maximală recomandată prin expertiza tehnică.






Obiectivele generale ce trebuiesc atinse în zona studiată prin documentaţia tehnică precizate anterior se vor corela cu lucrările de bază şi a celor necesare de efectuat în urma lucrări de bază după cum urmează: :

1. Construcţia este parte a sistemului original balnear specific începutului secolului XX. 

2. Fiecare acces şi circulaţie studiată este parte a sistemului pietonal – accidental carosabil de amenajare funcţională urbanistică, în cadrul oraşului , cu scopul revitalizării promenadei balneare caracteristică începutului de sec. XX. 

3. Toate lucrările specifice pe monument istoric vor avea ca scop punerea în valoare a fondului construit ca ansamblu balnear, arhitectural – urbanistic „7 Izvoare”, păstrând caracteristicile care definesc semnificaţia istorică.

4. Toate funcţiunile, amploarea lor, conexiunile urbanistice în exterior cu oraşul, activităţile lor principale şi secundare au ca scop final imbunatatirea calitatii vietii si a aspectului infrastructurii publice urbane din statiunea Borsec. 

5. Punerea în siguranţă a construcţiei primează.
 Lucrări conform cerinţelor pe clădiri monument categoria B.




1.– Lucrări de eliberare clădire în exterior şi stabilire cota iniţială de călcare conform proiect DALI. Se urmăreşte refacerea profilului transversal original de călcare prin eliberarea clădirii şi prin amenajarea zonei dintre soclu i circulaţia pietonală balneară o lungime medie de 17ml. Dacă în timpul decapării pământului şi coborârii cotei interioare de lucru se ajunge local la alte cote ale fundaţiei zidăriei portante se va chema în mod obligatoriu proiectantul. Acolo unde cota existentă interioară şi cea propusă (cota de călcare originală) nu coincid cu săpăturile şi vor depăşi  42 cm, se va finaliza săpătura  în straturi succesive ce nu vor depăşi 10–15 cm grosime, apelându-se după caz, la specialistul arheolog. 





2.– Lucrări de refacere cotă originală de călcare în interior (coborâre cotă  CTN cu cca 42 cm, în vederea pregătirii straturilor de pardoseală prevăzută prin proiect (lucrări asistate arheologic).





3.– Lucrări de desfacere instalaţii existente, vechi, de orice fel (termice, electrice, canalizare şi apă) după caz.




4.
– Lucrări de curăţare zidărie inclusiv sub cota actuală de călcare, perimetral: îndepărtare pământ, mortar, ipsos, curăţare rosturi, periere pe toată suprafaţa, uscarea zonelor cu suprafaţa conformă; înlocuirea cărămizilor deteriorate prin desfacerea celor neconforme şi curăţarea lăcaşului lor (sub cota CTN interior, ambrazuri faţada posterioară). 
În subsol se vor decapa straturile ulterioare coborându-se cota interioară cu o medie de 15 cm. 







5. –Lucrări obligatorii realizate din interior pentru desfacerea golurilor înzidite şi pregătirea lucrărilor prevăzute prin proiect. Se vor reconforma golurile, bolţile şi arcele subsolului .



          
  6. – Lucrări de desfacere a tâmplăriilor din lemn de factură modernă, inclusiv feroneria.
 








        




7.– Lucrări la zidării originale efectuate concomitent cu lucrările de consolidare zidărie perimetrală. Lucrările se vor executa în mod obligatoriu înainte pozarea tuturor traseelor de instalaţii propuse în proiect fazele DALI şi PTh.





8.– Lucrări de refacere zidărie prin completări cu cărămidă plină cu dimensiunile  celor in situ (sub CTN actual, în ambrazura ferestrelor).





9. – Lucrările de finisaje interioare şi exterioare sunt realizate cu materiale naturale a căror caracteristici sunt compatibile cu cele existente in situ. Se propune  pentru zona studiată prin proiect ca finisaj interior a spaţiilor  şi în relaţie cu funcţiunea propusă  tencuirea cu mortar de var–nisip. Local în spaţiile speciale grupuri sanitare, CT şi anexe,  se vor lua toate măsurile în vederea  încadrării în normele specifice igienico–sanitare. În cazul spaţiilor interioare ce se vor tencui, stratul finit se va efectua după realizarea tencuielilor şi zugrăvelilor zonelor propuse prin proiectele faze DALI şi PTh/obiect amenajat.




10. –  Lucrări de realizare strat suport şi finisaje pardoseli: pardoseli interioare din duşumele din lemn de răşinoase camere, coridor şi casa scării. La grupuri sanitare şi CT s-au prevăzut pardoseli ceramice cu dimensiuni ce se încadrează în arhitectura clădirii şi cromatica adecvată. La terasele exterioare se vor realiza pardoseli din plăci piatră. Se va realiza şliţul  de ventilaţie pe conturul interior al structurii portante  zidărie/lăţime 10 cm (3+2+8 cm) umplut cu pietriş calcar albă spălat, sortat, tip mărgăritar în spaţiul pivniţei. 


           
11. – Lucrări de restaurare structuri originale din lemn şi elemente decorative la scara interioară şi veranda deschisă.




12. – Lucrări de reconstrucţie structuri din lemn, panouri decorative, scări, balustrade, lambriuri după model în situ sau piese documentate în studiu de parament. 




13.– Lucrări de protecţie la foc: ca măsură compensatorie este necesară realizarea unei structuri metalice reversibile la intradosul tavanului pe fiecare nivel cu plăci place de gips carton rezistent la foc 45 min realizat pe tencuiala consolidată, gletuite şi zugrăvite conform cromaticii propuse. 



14.– Lucrările de recondiţionare tâmplării originale se vor efectua cu inscripţionarea  şi inventarierea tuturor pieselor, acolo unde ele prezintă starea fizică de a fi restaurate şi păstrate in situ se va efectua această operaţie. Toate piesele mobile se vor depozita în vederea relevării şi restaurării lor. Toate piesele din lemn ce se pot recondiţiona în situ se vor biocida în  mod obligatoriu.

               15– Lucrări noi de realizare tâmplării din lemn de factură modernă, interioare şi exterioare (toc, grilaje, elemente de fixare părţi mobile), glafuri, buiandrugi, piese metalice specifice. 

              16– Golurile de ventilaţie  din subsol existente se vor recondiţiona şi cele înzidite vor avea ambrazura consolidată după model în situ. 
 Lucrări de restaurare / arhitectură: 
Încadrare stilistică: vile urbane unifamiliale construite la sfârşitul secolului XIX în limbajul stilului istoricist.  Construcţie realizată în perioada 1902-1903 de arhitectul Kiss Sándor din Gheorgheni.

Propunerea : restaurarea volumetriei şi formei originale prin eliberarea clădirii în zona soclului şi parapetului prin remodelarea verandei. 

Clădirea de factură monobloc cu forma în plan dreptunghiulară generală de 12,00 cu 18,80m are poziţionate central, către promenada balneară, accesele şi veranda. 

În decursul timpului deşi au avut loc transformări succesive în vederea unui nou funcţional planimetria generală s-a menţinut, modificându-se numai dimensiunile golurilor în amfiladă pe direcţia longitudinală sau a celor de trecere de la faţada principală către faţada posterioară. 

Iniţial clădirea a avut un etaj parţial şi în anii ‘50 s-a realizat supraetajarea nouă, scară din lemn şi amenajarea pentru grupurile sanitare de pe latura dreapta a clădirii la parter, iar funcţiunile subsolului au fost abandonate. 

Lucrările de restaurare la nivelul funcţionalului cuprind remodelarea acceselor în încăperi şi a acceselor din exterior cât mai apropiate de funcţiunea de vilă balneară.  Iniţial la nivelul parterului către promenadă au existat trei accese întrucât în timpul sezonului vila era închiriată de proprietar. Întrucât se constată că poziţia şi calitatea scării din lemn existentă realizată în anii ‘50 este bună se propune menţinerea legăturii pe verticală cu etajul. Supraetajarea s-a efectuat în condiţii constructive corespunzătoare completând prin simetrie latura din dreapta, axul median transversal fiind cel determinat de verandă şi scară. Lucrările de restaurare propun menţinerea supraetajării şi a scării, toate accesele originale identificate în documente şi ilustraţii de epocă se restaurează şi se pun în funcţiune. 

Vila 7 izvoare a avut acelaşi arhitect Kiss Sándor din Gheorgheni şi acelaşi proprietar Torok Antal şi în aceste condiţii credem că restaurarea ei trebuie privită în relaţie cu vila amplasată în partea ei partea stângă, fosta cafenea si hotel a negustorului târgumureşean Soos Karoly în anii 1910-1911.  

Volumetria jucată, dar scara staţiunii, cu elemente arhitecturale de accent de tip verandă sau turn cu coif se restaurează. 

Supraetajarea verandei a modificat compoziţia închegată a volumului original propriu-zis al casei. Lucrările de restaurare propun renunţarea la terasa peste verandă şi revenirea la volumetria originală a acoperişului acesteia. Pentru această refacere volumetrică a ansamblului verandei există documentar fotografic şi de ilustraţie balneară de epocă. 

Se propune restaurarea coifului turnului inclusiv elementele decorative de coamă din fier forjat. 

Specific zonei este de asemenea balconul decorativ pe console metalice din fier forjat de tip „broşă” aplicat pe faţada principală a turnului către promenadă. 

Nu se intervine asupra volumului general al clădirii ce se menţine. 

Ferestrele de factură modernă de pe faţada posterioară se vor dezafecta golurile fiind restaurate după modelul golurilor în situ. 

Restaurarea atmosferei de vilă balneară în relaţie cu promenada staţiunii: 
beneficiarul este interesat în restaurarea acestor calităţi ale clădirii ce dau autenticitate şi se integrează în atmosfera vechii staţiuni. 

Lucrările principale propuse sunt: 

- Coborârea cotei de călcare a platformei exterioare dintre clădire şi promenadă la cota originală; 


- Realizarea despărţirii între vilele vecine stânga-dreapta la cotele originale realizate din ziduri joase de blocuri de piatră fasonate şi garduri joase cu grilaj din fier forjat specifice staţiunii Borsec de la începutul secolului XX consemnate în documente şi ilustraţii de epocă. 

- Refacerea celor două scări de acces stânga şi dreapta zonei centrale a verandei în baza documentelor identificate. 

- Restaurarea şi consolidarea coşurilor de fum existente; 

- Restaurare componente artistice: În principal sunt vizate elementele parietale  de marcare a colţurilor clădirii, ancadramente la ferestre, bandouri verticale şi orizontale de compartimentare la turnul cu coif realizate din tencuială ce prezintă zugrăveli succesive ce se vor curăţa, completa rectifica după caz şi zugrăvii conform propuneri în culori pe bază de var. Componentele artistice ale grilajelor din fier forjat de la verandă şi de la balcon se vor curăţa şi completa după model  în situ se vor vopsi corespunzător mat negru. Se vor reface componentele artistice din fier forjat de la coamă şi de la partea superioară a coifului turnului pe baza detaliilor de la vila vecină construită în aceiaşi perioadă.

- Restaurare cu consolidare a scării interioare din lemn: În acest cazul scări interioare din lemn este importantă menţinerea ei pentru aspectul interior al clădirii. Deşi nu este o piesă originală, valoarea materialului şi a execuţiei este foarte bună, morfologia pieselor treaptă-contratreaptă, parapeţi, stâlpi este caracterizată prin proporţionalitate valoroasă, întreg ansamblul scării fiind la scara ansamblului interior de la parter. În aceste condiţii restaurarea scării va fi o recondiţionare generală cu consolidare locală şi decaparea straturilor interioare până la cromatica originală identificată în studiul de parament. 

- Lucrări de dezafectare terasă peste verandă: -  lucrări de dezafectare umpluturi în jurul clădirii până la cota originală; lucrări de dezafectare goluri înzidite în interior pentru conformarea funcţională şi a uşilor mediane înzidite conform propunerii de restaurare componente arhitecturale la faţadă. ; demolare ziduri ulterioare la grupurile sanitare existente. 

- Lucrări de recondiţionare:  aceste lucrări se referă în principal la gama tâmplăriilor originale identificate pe clădire. În exterior ferestre şi uşi din lemn de răşinoase şi vopsitorie în straturi multiple şi uşi interioare cu tăblii. Recondiţionarea după caz va fi cu completare de foi de uşă, tăblii şi frizuri aplicate pe zid acolo unde acestea lipsesc. Se propun lucrări de recondiţionare lemn la scara menţionată anterior. 

Toate lucrările pe structuri din lemn existente cuprind în mod obligatoriu relevarea pieselor originale de feronerie şi a elementelor decorative aplicate pe şipca de batere pervaz şi friz, toate elementele din lemn vor fi curăţate, chituite, şlefuite de două ori, biocidate cu soluţii specifice lemnului de răşinoase identificat. Finisajul va fi unul protector cu vopsele mate compatibile cu materialul de lemn original. 

Stâlpii din lemn şi fontă ai verandei ce prezintă partea inferioară şi capitelul cu o modenatură interesantă se vor curăţa, trata, recondiţiona şi integra cromatic cu volumetria propusă. 

Se propun a fi recondiţionate şi completate toate piesele decorative metalice de tip oblon parazăpezi alte decoraţii la coiful turnului după modelul vilei vecine din stânga unde acestea se păstrează în condiţii mai bune precum şi în documentarul fotografic identificat. 
- Lucrările de modernizare:  cuprind în principal lucrări de îmbunătăţire a condiţiilor optime de locuire şi sejur inclusiv în timpul iernii. 



- zona centralei termice – Conform Temei de proiectare în vila balneară sistemul de încălzire propus va funcţiona pe combustibil solid respectiv cu peleţi şi volumul mare necesită o centrală termică cu gabaritele funcţionale pentru cazanul necesar. În acest sens, s-au luat toate măsurile constructive minimele pentru buna funcţionare: acces din exterior, planşeu peste parter cu placă de beton de 10cm, coş de fum de tip modulat ceramic minimal cu o singură gaură.


 - spaţii umede: grupurile sanitare existente vor fi dezafectate inclusiv obiectele sanitare şi finisajele parţial menţinute la pereţi şi pardoseală. Întrucât toate instalaţiile existente au trecut prin pivniţă au pus în pericol structura şi calitatea spaţiului original al clădirii. Propunem recondiţionarea grupurilor sanitare într-o zonă fără subsol cu trasee clare de instalaţii subterane şi poziţionarea obiectelor sanitare pe zidurile mediane nu pe zidurile originale din cărămidă conform partiului arhitectural propus. Toate grupurile sanitare vor fi ventilate natural şi vor fi finisate cu suprafeţe minimale de faianţă şi gresie ambele de dimensiuni şi cromatică ce se integrează cu arhitectura vile restaurate. 

Lucrări noi: 
Anvergura acestor lucrări este în special dată de caracterul general al intervenţiei.  


- se vor realiza toate lucrările specifice pentru învelitoare nouă pe toată suprafaţa casei, lucrări de tinichigerie jgheaburi şi burlane noi, lucrări de dren, lucrări de rigole din piatră deschise, lucrări de parapet şi grilaje, de închiderea perimetrală a amplasamentului. În mod deosebit se va acorda atenţie sporită lucrărilor noi de realizare a acoperişului peste verandă . 

Lucrări de sistematizare şi amenajare a terenului inclusiv zone verzi şi plantaţii. 


Ideea generală a acestui capitol de lucrări este dată de realizarea cotei originale funcţionale şi de călcare în jurul vilei ce va dicta acest tip de intervenţii. Spaţiile verzi şi plantaţiile rezultate se vor face cu esenţe specifice zonei. 
Finisaje interioare 
– duşumele si gresie ceramică , tencuieli pe bază de var. 
Finisaje exterioare: 

- soclu piatră de calcar cu muchiile fasonate de dimensiuni diferite, recondiţionată; 

- soclu tencuială de renovare culoare ocru pal; 

- tencuială exterioară drişcuită fin, culoare alb; 

- elemente decorative de colţ, tencuială drişcuită fin, culoare alb; 

- tencuială drişcuită fin, culoare alb în bandouri orizontale şi verticale inclusiv la ancadramente;

-  tencuială drişcuită fin, culoare alb ancadrament fereastră sprânceană decorativă; 

- învelitoare din tablă plană, dublu fălţuită, culoare maro; 

- tinichigerie jgheaburi şi burlane tablă zincată; 

- cărămidă aparentă, rostuită la coşuri; 

- tâmplărie din lemn răşinoase originală, vopsitorie maro închis la toc şi culoare albă la cercevea; 

- tâmplărie din lemn răşinoase de factură modernă culoare albă 

- tâmplărie din lemn răşinoase după model în situ culoare albă. 

- oblon metalic, închiderea coifului turnului, culoare maro închis; 

- coloana fontă şi lemn culoare maro închis şi alb; 

- stâlpi rotunzi din lemn la etaj culoare maro închis şi alb; 

- mână curentă lemn răşinoase culoare maro închis idem tâmplărie; 

- balustrade decorative metalice vopsitorie ulei culoare alb; 


- elemente decorative metalice vopsitorie ulei culoare alb; 

- structură din fier forjat inclusiv consolele la balcon vopsitorie ulei culoare alb; 

- parapet din fier forjat decorativ, vopsit ulei culoare alb; 

- soclu piatră de calcar cu muchiile fasonate de dimensiuni diferite; 

- trepte din piatră fasonată de dimensiuni diferite montate fără rost. 
3.1.b. Lucrări structurale
Lucrări de intervenţii la faţade
· desfacerea şi îndepărtarea straturilor de tencuieli de pe zonele afectate, excepţie prezentând

elementele de ornament nedegradate, sau degradate parţial;

·  uscarea şi pregătirea zidurilor pentru consolidare–restaurare;

· retencuirea pereţilor cu mortare speciale pe bază de var hidraulic;

·  pentru eliminarea igrasiei şi umezeală excesive din zidurile afectate este necesar a se lua măsuri suplimentare în vederea punerii în siguranţă a structurii, pe lângă metodele folosite în restaurare (desfaceri de tencuieli, refaceri de tencuieli de renovare), adaosuri speciale de îndepărtare a umidităţii noninvazive şi reversibile specifice tehnologiilor moderne;

·  consolidarea fisurilor din ziduri prin decopertarea tencuielilor şi realizarea injectărilor;

·  refacerea zonelor de jgheaburi şi burlane deteriorate şi înlocuirea burlanelor defecte sau lipsă;

· înlocuirea sau după caz recondiţionarea tâmplăriilor din lemn deteriorate.

·  desfacerea terasei de la nivelul etajului şi realizarea acoperişului de tip şarpantă din lemn peste terasa existentă de la parter. 
Lucrări de intervenţii la nivelul parterului
· desfacerea şi îndepărtarea lambriurilor, tapetului şi a straturilor de tencuieli de pe zonele afectate;

· uscarea şi pregătirea zidurilor pentru retencuire;

· consolidarea fisurilor şi crăpăturilor din pereţi prin injectare;

· retencuirea pereţilor cu mortare speciale pe bază de var hidraulic;

· înlocuirea elementelor structurale şi nestructurale ale tavanelor din lemn prăbuşite sau deteriorate;

· recondiţionarea sau rezidirea sobelor de teracotă deteriorate sau prăbuşite;

· recondiţionarea sau înlocuirea conform modelului original a tâmplăriilor din  lemn şi metal degradate;

· noile compartimentări propuse vor fi executate din pereţi nestructurali din zidărie de cărămidă de (7,5-10)cm sau din gipscarton.
Lucrări de intervenţii la etaj
· desfacerea şi îndepărtarea straturilor de tencuieli de pe zonele afectate;

· eliminarea umidităţii,uscarea pereţilor;

· consolidarea fisurilor din pereţi prin injectare;

· retencuirea pereţilor cu mortare pe bază de var hidraulic;

· îndepărtarea planşeelor din lemn incendiate şi înlocuirea cu structura nouă alcătuită din grinzi de lemn podite cu dulapi de brad poziţionaţi la unghi de 45° şi un strat de scânduri (strat suport pardoseală). Această soluţie de consolidare propusă creează efectul de şaibă rigidă, asigurând transmiterea forţelor orizontale la elementele principale ale structurii;

· recondiţionarea sau rezidirea sobelor de teracotă deteriorate sau demolate;

· recondiţionarea sau înlocuirea conform modelului original a tâmplăriilor din lemn şi metal degradate;

· noile compartimentări propuse vor fi executate din pereţi nestructurali din zidărie de cărămidă de (7,5–10)cm sau din gips-carton.
Lucrări de intervenţii la pod 
· curăţarea,recondiţionarea şi consolidarea coşurilor de fum existente;

· revizuirea elementelor şarpantei.



Elementele degradate ale şarpantei acoperişului vor fi codificate/marcate, relevate bucată cu bucată şi evaluate în funcţie de natura şi gradul lor de uzură. În raport de starea tehnică constatată acestea  vor fi reparate sau înlocuite integral.   În primul caz cupoanele proiectate pentru susţinerea  părţilor degradate vor fi intercalate în partea păstrată a elementului reabilitat prin legături compatibile cu efortul mecanic transmis de elementul respectiv. Secţiunile transversale nu vor fi inferioare elementelor supuse reabilitării. În cazul al doilea elementele înlocuite integral vor fi reabilitate identic  cu cele pe care le înlocuiesc. Întregul material lemnos existent şi pus în operă în urma consolidării va fi curăţat şi tratat ignifug,hidrofug,fungicid şi insecticid.
Lucrări de amenajări exterioare şi sistematizare verticală
· modificarea cotei terenului amenajat în jurul clădirii, creare de pante pentru dirijarea şi evacuarea apelor de pe amplasament la canalizarea oraşului;

· revizuirea sistemului de colectarea apelor pluviale existente;

· eliminarea molozului şi a vegetaţiei de lângă clădire care generează deteriorarea tencuielii;

· revizuirea şi refacerea jgheaburilor şi burlanelor deteriorate;

· refacerea elevaţiei parţial prăbuşite pe latura dreaptă şi eliminarea vegetaţiei excesive;

· revizuirea şi recondiţionarea treptelor.

· realizarea a două scări de acces pe faţada principală.
